खास बात ये थी कि अलका यागनिक की आवाज उस दौर की सभी हीरोइनों पर फिट बैठती थी. 90 के दशक में उनका एक और गाना सुपरहिट हुआ. सुपरहिट होने के साथ साथ उस गाने को लेकर कंट्रोवर्सी भी खूब हुई. उस गीत के बारे में ये जानना जरूरी है कि उसे लिखा था दिग्गज गीतकार आनंद बक्षी ने, संगीत था लक्ष्मीकांत प्यारेलाल का, वो गाना फिल्माया गाया था माधुरी दीक्षित पर. विवाद गाने के बोल को लेकर हुआ था- चोली के पीछे क्या है. इस गाने के लिए अलका यागनिक को फिल्मफेयर अवॉर्ड मिला था. इसके अलावा सरोज खान को इसी गाने के लिए बेस्ट कोरियोग्राफर का अवॉर्ड दिया गया था.